hotchpotch/miracl-hf-unified huggingface dataset:
कुलकर
जैन धर्म में कुलकर उन बुद्धिमान पुरुषों को कहते हैं जिन्होंने लोगों को जीवन निर्वाह के श्रमसाध्य गतिविधियों को करना सिखाया। जैन ग्रन्थों में इन्हें मनु भी कहा गया है। जैन काल चक्र के अनुसार जब अवसर्पिणी काल के तीसरे भाग का अंत होने वाला था तब दस प्रकार के कल्पवृक्ष (ऐसे वृक्ष जो इच्छाएँ पूर्ण करते है) कम होने शुरू हो गए थे, तब १४ महापुरुषों का क्रम क्रम से अंतराल के बाद जन्म हुआ। इनमें अंतिम कुलकर नाभिराज थे, जो प्रथम तीर्थंकर ऋषभदेव के पिता थे।
प्रतिश्रुति पहले कुलकर थे। जब प्रकाश देने वाले कल्पवृक्षों की आभा कम हो रही थी तब सूर्य और चंद्रमा दिखाई देने लगे थे। जिन्हें पहली बार देख कर लोग चिंतित होने लगे थे। कुलकर प्रतिश्रुति ने अपने अवधिज्ञान से इसका कारण समझ लोगों को समझाया के रोशनी प्रदान करने वाले वृक्षों का प्रकाश इतना अधिक था कि सूर्य और चंद्रमा दिखाई नहीं देते थे, लेकिन अब इन वृक्षों की आभा कम हो रही है। प्रतिश्रुति कुलकर के समय से दिन और रात का भेद माना जाता है।
असंख्यत करोडों वर्ष बीतने के बाद दूसरे कुलकर सन्मति हुए थे। उनके समय में प्रकाश प्रदान करने वाले वृक्षों की आभा प्रभावहीन हो गयी थी, जिसके कारण सितारे आकाश में दिखाई देने लगे थे। इस बात का ज्ञान उन्होंने जनता को कराया क्यूँकि वह अवधि ज्ञान के धारी थे।
असंख्यात करोड़ों वर्ष बीतने के पश्चात क्षेमंकर कुलकर का जन्म हुआ था। इनके समय में जानवरों ने उपद्रव मचाना शुरू कर दिया था। अब तक कल्पवृक्षों ने पुरुषों और जानवरों की आपूर्ति के लिए पर्याप्त भोजन प्रदान किया था लेकिन अब स्थिति बदल रही थी और हर एक को खुद के लिए व्यवस्था करनी थी। घरेलू और जंगली जानवरों का अंतर क्षेमंकर कुलकर के समय से माना जाता है।
क्षेमंधर चौथे मनु थे। इन्होंने जंगली जानवरों को दूर भगाने के लिए लकड़ी और पत्थर के हथियारों का प्रयोग करना सिखाया।
सीमंकर पाँचवे मनु थे। इनके समय में कल्पवृक्षों को ले कर झगड़े शुरू हो गए थे। इन्हें सीमंकर इसलिए कहा जाता है क्यूँकि उन्होंने सीमाओं का स्वामित्व तय किया था।
सीमन्धर छटे कुलकर थे। इनके समय में कल्पवृक्षों को लेकर झगड़ा अधिक तीव्र हो गया था। उन्होंने प्रति व्यक्ति पेड़ों के स्वामित्व की नींव रखी और निशान भी लगाए।
विमलवाहन सातवें मनु थे। इन्होंने घरेलू पशुओं की सेवाएँ कैसे ली जाए यह बताया। इन्होंने हाथी आदि सवारी योग्य पशुओं को कैसे नियंत्रण में कर उनकी सवारी की जाए, यह सिखाया।
असंख्यात करोड़ों वर्ष बीत जाने पर चक्षुमान कुलकर का जन्म हुआ। इनके समय में भोगभूमि की व्यवस्था बदल गयी था अर्थात अब माता पिता अपने संतान का जन्म देख सकते थे। कुछ लोगों ने चकित हो कर इसका कारण चक्षुमान कुलकर से पूछा, तो उन्होंने उचित रूप से समझाया।
जैन ग्रंथों के अनुसार यशस्वान् नौवें कुलकर थे।
अभिचन्द्र दसवें मनु थे।" "इनके समय में पुरानी व्यवस्था में बहुत अधिक परिवर्तन आ गया था। अब लोग अपने बच्चों के साथ खेलने लगे थे। सर्वप्रथम अभिचन्द्र ने चाँदनी में अपने बच्चों के साथ खेल खेला था जिसके कारण उनका यह नाम पड़ा।
चन्द्राभ ग्यारहवें मनु थे जिनके समय में माता पिता बच्चों को आशीर्वाद दे कर बहुत प्रसन्न होते थे।
मरुद्धव बारहवें मनु थे।
प्रसेनजित तेरहवें कुलकर थे। जैन ग्रंथों के अनुसार इनके समय में बच्चे प्रसेन (भ्रूणावरण या झिल्ली जिसमें एक बच्चे का जन्म होता है) के साथ पैदा होने लगे थे।  इनके समय पहले बच्चे  झिल्ली में नहीं लिपटे होते थे।
नाभिराय अंतिम कुलकर थे। वह ऋषभदेव के पिता थे। कुलकर नाभिराय ने लोगों को नाभि काटना सिखाया। जैन ग्रंथों के अनुसार इनके समय में घने बादल स्वतंत्र रूप से आकाश में इकट्ठा होने लगे थे।
अनिर्धार्य रूप
0/0, ∞/∞, 0 × ∞, ∞ − ∞, 0, 1 and ∞ आदि रूपों को अनिर्धारित रूप या अनिर्धार्य रूप (indeterminate forms) कहते हैं। इनके मान का निर्धारण बिना किसी अन्य सूचना के नहीं किया जा सकता। किन्तु ऐसे रूपों की सीमा निकाली जा सकती है।
आक्रामक जाति
आक्रामक जाति या आक्रामी जाति (invasive species) उस पादप, कवक या जन्तु प्रजाति को कहते हैं जो किसी स्थान विशेष की देशज नहीं हो बल्कि उसे कहीं से लाकर नये वातावरण में स्थापित किया गया हो। सामान्य शब्दों में इसे 'घुसपैठी जीव जाति' भी कह सकते हैं। McNeeley, Jeffrey A. (2001). The Great Reshuffling: Human Dimensions Of Invasive Alien Species. World Conservation Union (IUCN). p. 109. ISBN 978-2-8317-0602-3.
वाणिज्य स्नातक
बैचलर ऑफ़ कॉमर्स, बी.कॉम. (baccalaureus commercii, B.Com, या B.Comm.) वाणिज्य में एक स्नातक उपाधि है। बैचलर ऑफ़ कॉमर्स एक स्नातक का विषय जो तीन सालों में पूर्ण किया जाता है। इसमें कई विषय होते है -वस्तु और सेवा कर, लेखा, वित्त, व्यापार प्रबंधन, मानव संसाधन, सांख्यिकी, विपणन, अर्थशास्त्र, सूचना प्रणालियाँ इत्यादि। यह सामान्य रूप से इन देशों में उपलब्ध है: कनाडा, ऑस्ट्रेलिया, भारत, आयरलैंड, न्यूज़ीलैंड, दक्षिण अफ़्रीका और दीगर राष्ट्रमंडल देशों में।
धरनीदास
धरनीदास (जन्म १६१६ ई. के आसपास -) हिन्दी के सन्त कवि थे।
इननका जन्म १६१६ ई. के आसपास मांझी गाँव, जिला सारन (बिहार), में हुआ था। आपके तीन ग्रंथ प्रसिद्ध हैं- शब्दप्रकाश, रत्नावली और प्रेमप्रगास। इलाहाबाद के बेलवेडियर प्रेस से प्रकाशित 'धरनीदास की बानी' के बहुसंख्यक पद 'शब्दप्रकाश' के ही हैं। रत्नावली में आपकी गुरुपरंपरा का वर्णन है तथा कुछ अन्य संतों का वृत्तांत दिया गया है। 'प्रेमप्रगास' प्रेमाख्यान है जिसमें मनमोहन तथा प्रानपति प्रानपती के प्रेम का वर्णन है।
धनपाल
धनपाल नाम के कई प्रसिद्ध व्यक्ति हुए हैं।
इनका बनाया हुआ पाइय-लच्छी नाममाला नामक सर्वप्राचीन कोश है। इस ग्रंथ की प्रशस्ति में ही ग्रंथकार ने सूचित किया है कि उन्होंने यह रचना अपनी कनिष्ठ भगिनी सुंदरी के लिए धारानगरी में वि. सं. १०२९ में की, जबकि मालव नरेंद्र द्वारा मान्यखेट लूटा गया। यह घटना अन्य ऐतिहासिक प्रमाणों से भी सिद्ध होती है। धारानरेश हर्षदेव के एक शिलालेख में उल्लेख है कि उसने राष्ट्रकूट राजा खोट्टिगदेव की लक्ष्मी का अपहरण किया था। यह नाममाला अमरकोश की रीति से २५० प्राकृत गाथाओं में रचित है, और उसमें कोई एक हजार प्राकृत शब्दों का उनके पर्यायवाची शब्दों सहित संकलन किया गया है। अधिकांश नाम और उनके पर्यायवाची तद्भव हैं। सच्चे देशी शब्द अधिक से अधिक पंचमांश होंगे।
उक्त कोशकार से भिन्न अपभ्रंश कवि धनपाल हैं जिन्होंने भविसयत्त कहा (भविष्यदत्त कथा) नामक अपभ्रंश काव्य की रचना की है। उन्होंने अपने माता-पिता का नाम धनश्री एवं मातेश्वर प्रकट किया है। इनके रचनाकाल का निश्चय नहीं है, तथापि इनका समय १०वीं शती अनुमान किया गया है। काव्यरचना, बहुलता से पद्धडिया छंद के कडवकों और घत्ताओं में की गई है। यह चौपाई-दोहा-रूप काव्य का पूर्वरूप है। स्थान-स्थान पर अन्य नाना छंदों का भी प्रयोग किया गया है। ग्रंथ २२ संधियों (परिच्छेदों) में समाप्त हुआ है। चरित्रनायक भविष्यदत्त वणिक्पुत्र है। वह अपने सौतेले भाई बंधुदत्त के साथ व्यापार के लिए परदेश जाता है, धन कमाता है, और विवाह भी कर लेता है। किंतु उसका सौतेला भाई उसे बार-बार धोखा देकर दु:ख पहुँचाता है। यहाँ तक कि वह उसे एक द्वीप में अकेला छोउकर उसकी पत्नी के साथ घर लौट आता है, और उसी से अपना विवाह करना चाहता है। परंतु इसी बीच भविष्यदत्त एक यक्ष की सहायता से घर लौट आता है एवं राजा को प्रसन्न कर राजकन्या से विवाह करता है। अंत में मुनि द्वारा धर्मोपदेश तथा अपने पूर्वजन्म का वृत्तांत सुनकर पुत्र को राज्य दे मुनि हो जाता है। यह कथानक जैनधर्म संबंधी श्रुत पंचमी-व्रत का माहात्म्य प्रकट करने के लिए लिखा गया है। ग्रंथ के अनेक प्रकरण काव्यगुणों से युक्त सुंदर और रोचक हैं। बालक्रीड़ा, समुद्रयात्रा, नौकाभंग, उजाड़नगर, विमानयात्रादि वर्णन पढ़ने योग्य हैं। कवि के समय में विमान नहीं थे, किंतु उसने विमानयात्रा का वर्णन बहुत सुंदर और सजीव किया है।
मराकेश
मराकेश (), मोरक्को का चौथा बड़ा शहर है जो ब्लाड-एल-हमरा (Blad el Hamra) नामक विस्तृत मैदान में कासाब्लांका से १६० मील दक्षिण-पश्चिम में १,५०० फुट की ऊँचाई पर स्थित है। लताकुंजों की अधिकता एवं पर्वतीय दृश्यों के कारण यह आकर्षक नगर है। मराकेश के मध्य में जेम्मा-एल-फना (Djemma el Fna) नामक विशाल चौक है। सुल्तान का महल भी एक विस्तृत भाग में स्थित है। इसके बाहर एगुडालका शाही पार्क है जिसके दो मील लंबे एवं ५,००० फुट चौड़े क्षेत्र में फलदार वृक्ष लगे हुए हैं। मराकेश चहारदीवारी से घिरा हुआ है जिसमें कई प्रवेशद्वार हैं। कास्बा द्वार बहुत ही सुंदर है। धार्मिक भवनों में कुतुबिया मस्जिद (१२वीं शताब्दी की) बहुत ही महत्वपूर्ण है जिसका गुंबद २२१ फुट ऊँचा है तथा यह मराकेश के स्मारकों में सबसे अधिक आकर्षक है। कास्बा मस्जिद के पास में सादी शरीफों के मकबरे हैं। बाईआ प्रासाद रेजीडेंट का आवास रहा है।
मान्चुको
मान्चुको या मांचुको (; १९३२–१९३४) और बाद में वृहत्तर मान्चुको (१९३४–१९४५) उत्तरी चीन और आतंरिक मंगोलिया क्षेत्र में एक राज्य था जो संवैधानिक राजशाही द्वारा शासित था।
Hiii hiii Myself Lucifer Jones,New Jersey
भारत के राष्ट्रीय त्यौहार
राष्ट्रीय त्यौहार वे पर्व हैं जो किसी जाति विशेष के नहीं है, बल्कि संपूर्ण राष्ट्र के हैं इन्हें राष्ट्रीय पर्व भी कहा जाता है।
ये राष्ट्रीय पर्व होने के साथ ही राष्ट्रीय अवकाश (नेशनल हॉलिडे) भी हैं। इसके अलावा शिक्षक दिवस (टीचर्स डे), बाल दिवस (चिल्ड्रन डे) भी राष्ट्रीय अवकाश हैं।
सीरियल किलर
सीरियल किलर अथवा सिलसिलेवार क़ातिल आम तौर पर वो शख़्स होता है जो कि असामान्य मनोवैज्ञानिक संतुष्टि की सेवा में, तीन या तीन से ज़्यादा लोगों को क़त्ल करता है, हत्याएं एक महीने से अधिक समय तक होती हैं और उनके बीच समय की महत्वपूर्ण अवधि भी शामिल होती है। जबकि अधिकांश अधिकारियों ने तीन हत्याओं की सीमा तय की है, अन्य इसे चार तक बढ़ाते हैं या इसे दो तक कम करते हैं।
हालाँकि आम तौर सिलसिलेवार क़त्ल का मक़्सद मनोवैज्ञानिक संतुष्टि होता है और ज़्यादातर सिलसिलेवार क़त्लों में पीड़ित के साथ यौन संपर्क शामिल होता है, फेडरल ब्यूरो ऑफ इन्वेस्टिगेशन ने कहा है कि सिलसिलेवार क़ातिलों के इरादों में गुस्सा, रोमांच की तलाश, माली फ़ाएदा शामिल हो सकते हैं। सभी हत्याओं की कोशिशें या नतीजे एक जैसे जो सकते हैं। पीड़ितों में कुछ सामान्य हो सकता है, उदाहरण के लिए, जनसांख्यिकीय प्रोफ़ाइल, उपस्थिति, लिंग या नस्ल ।
श्वासावरोध
श्वासावरोध अथवा दम घुटना() शरीर में ऑक्सीजन की आपूर्ति की कमी है, जो कि असामान्य तरीके से सांस लेने के कारण होता है। श्वासावरोध सामान्यीकृत हाइपोक्सिया (generalised hypoxia), का कारण बनता है, जो मुख्य रूप से ऊतकों और अंगों को प्रभावित करता है। कई परिस्थितियाँ श्वासावरोध पैदा कर सकती हैं, जो कि एक व्यक्ति की समय की एक विस्तारित अवधि के लिए साँस लेने के माध्यम से पर्याप्त ऑक्सीजन प्राप्त करने के लिए अक्षमता की विशेषता दर्शाती हैं।
श्वासावरोध कोमा या मौत का कारण बन सकता है।
कसना या एयरवेज(airways) की बाधा, जैसे कि अस्थमा(asthma), लेरीन्जोस्पाज्म(laryngospasm), या विदेशी सामग्री की उपस्थिति से रुकावट; ऐसे वातावरण में होना जहां से ऑक्सीजन आसानी से सुलभ नहीं है: जैसे कि पानी के नीचे, एक कम ऑक्सीजन वातावरण में, या एक निर्वात में; वातावरण में जहां पर्याप्त ऑक्सीजन युक्त हवा मौजूद है, परन्तु अत्यधिक धुएं के रूप में वायु प्रदूषण के कारण पर्याप्त रूप से सांस नहीं लिया जा सकता इत्यादि, श्वासावरोध पैदा कर सकते हैं।
ऑक्सीजन की कमी के अन्य कारण:
समान्य शब्दों में स्मूथरिंग कों गला दबाना कहा जाता है।  जब किसी व्यक्ति कों सांस लेने से रोकने के लिए किसी यांत्रिक बाधा का उपयोग किया जाए तो उसे स्मूथरिंग कहते हैं। जैसे कि किसी तकिये, हाथ या प्लास्टिक बैग कि सहायता से मुंह या नाक को कवर कर लेना। स्मूथरिंग आंशिक और पूर्ण रूप दोनों तरह से हो सकती है। आंशिक स्मूथरिंग इंगित करता है कि व्यक्ति कुछ हद्द तक सांस लेने में सक्षम है। हाथों और छाती से स्मूथरिंग मुकाबले के खेलों में प्रतिद्वंद्वी कों विचलित करने के लिए इस्तेमाल की जाती है, और प्रतिद्वंद्वी को स्मूथरिंग पर प्रतिक्रिया करने के लिए मजबूर किया जाता है।
जब किसी व्यक्ति का सीना या पेट पीछे की तरफ दबाया जाता है तो इस तरीके कि श्वासावरोध होती है। कुछ मुकाबले के खेलों में कोम्प्रेस्सिवे श्वासावरोध को मरोड़ना भी कहा गया है। इस तरीके की तकनीक प्रतिद्वंद्वी कि थकाने के लिए इस्तेमाल की जाती हैं।  पाईथोन और एनाकोंडा(Pythons, anacondas) जैसे सांप कोम्प्रेस्सिव श्वासावरोध से ही व्यक्ति की जान लेते हैं।
प्रसवकालीन श्वासावरोध एक चिक्तसित हालात है, जो कि एक नवजात शिशु को ऑक्सीजन के अभाव के कारण होता है। मुख्य रूप से जब प्रसव के दौरान माता का ब्लडप्रेशर(blood pressure) कम होने के कारण होती है, जब शिशु के मस्तिष्क में रक्त का प्रवाह होने लगता है, यह अपर्याप्त वेंटिलेशन के कारण हो सकता है।
Mathiharan, K. and Patnik, A.K., Modi’s medical jurisprudence and toxicology, 23rd edition (2006), Lexis Nexis, New Delhi
आघात (स्वनविज्ञान)
बोलते समय किसी शब्द के किसी अक्षर (syllable) को या किसी शब्दसमूह (phrase) के किसी शब्द के उच्चारण को जो विशेष बल दिया जाता है, उसे आघात, बलाघात या स्वराघात (Accent) कहते हैं।
शब्दों के उच्चारण में अक्षरों पर जो जोर (धक्का) लगता है, उसे आघात या बल कहते हैं। ध्वनि, कंपन की लहरों से बनती है। यह बल अथवा आघात (झटका) उन ध्वनिलहरों के छोटी-बड़ी होने पर निर्भर होता है। ‘मात्रा’ का उच्चारण काल के परिमाण से संबंधित रहता है और ‘आघात’ का स्वर-कंपन की छुटाई-बड़ाई के परिमाण से। इसी से फेफड़ों में से निःश्वास जितने बल से निकलता है, उसके अनुसार बल में अंतर पड़ता है। इस बल के उच्च-मध्य और नीच होने के अनुसार ही ध्वनि के तीन भेद किए जाते हैं सबल, समबल, निर्बल। जैसे, ‘कालिमा’ में मा तो सबल है, इसी पर धक्का लगता है और ‘का’ पर उससे कम और लि पर सबसे कम बल पड़ता है, अतः समबल और ‘लि’ निर्बल है। इसी प्रकार पत्थर में ‘पत्’, अंतःकरण में ‘अः’, चंदा में ‘चन्’ सबल अक्षर हैं।
यूनाइटेड किंगडम में राज-परमाधिकार
राज-परमाधिकार, कुछ विशेष प्रथागत अधिकारों, विशेषाधिकारों और प्रतिरक्षा का समूह है, जिसे यूनाइटेड किंगडम में केवल संप्रभु पर निहित हैं। यह विशेषाधिकार, ब्रिटिश सरकार की कई संवैधानिक शक्तियों का स्रोत भी है। परामधिकारों को पूर्वतः शासक द्वारा अपने विवेक पर प्रयोग किये जाते हैं। बहरहाल, १९वीं सदी के बाद से, प्रथागत रूप से परमाधिकार को प्रधानमंत्री और अन्य कैबिनेट मंत्रियों की सलाह (जिनके प्रति वे संसद में जवाबदेह होते हैं) पर ही प्रयोग करना आवश्यक माना जाता है। हालाँकि, अधिराट् संवैधानिक रूप से प्रधानमंत्री और मंत्रिमण्डल के ख़िलाफ़ शाही परमाधिकार का प्रयोग करने के लिए शसक्त एवं स्वतंत्र हैं, परंतु व्यवहारिक रूप से, ऐसा केवल आपातकालीन स्थिति में, या ऐसी परिस्थितियों में, जहाँ मौजूद मिसाल, पर्याप्त रूप से प्रश्न में आई पैस्थितयों पर लागू नहीं होती हों।
आज राज-परमाधिकार ही यूनाइटेड किंगडम की सरकार के कार्यकरण के लिए, विदेश मामले, रक्षा और राष्ट्रीय सुरक्षा संबंधित कई विषयों के लिए उपलब्ध है। राजसत्ता का इन तथा अन्य मामलों में सार्थक संवैधानिक उपस्थिति है, परंतु राजसत्ता का इन मामलों पर सीमित वास्तविक शक्तियां है, क्योंकि, विशेषाधिकार का प्रयोग करते प्रधानमंत्री और अन्य मंत्रियों या अन्य सरकारी अधिकारियों के हाथों में है।
घटना स्थल छानबीन
वह कोई भी जगह व् स्थान जहा पर कोई भी घटना घटित हुई हो उस स्थल को घटना स्थल कहते हैं। जब बी कोई घटना घटित होती है तो वह पर उससे सम्बन्धित तथ्य रह जाते है जिनको हम स्थल छानबीन के तहत प्राप्त करते है और उन तथ्यों का विसलेसन करके हम घटित हुई घटना का अनुमान लगते है और घटना मे जिनको और जिसके दुआरा वह किया गया है इन सब का पता लगाया जा सकता है। घटना स्थल पे मोजुदा तथ्य हमे वह पे घटित हुई घटना का अनुकरण कराते है। उस घटना सस्थल से हमे उचित और सही तथ्यों की प्राप्ति हो उसके लिए हम कुछ कदम उठाते है जिनके दुआर हम घटना स्थल को हम सुरक्षित रख सके और वह मोजुदा तथ्यों को प्राप्त क्र सके। लोकार्ड के सिधान्त के अनुशार जब कोई बी दो वस्तु आपस मे टकराते है तो उनके टकराव के समय कुछ तत्यो या पदार्थो का स्थान्तर्ण जाता है तो इस सिधान्त के आदर पर यह मआना जाता है की जब भी किसी स्थान पे कोई घटना घटित होती है तो उस स्तःन पर उन से स्म्भन्दित कुछ तथ्यों का स्थान्तरण हो जाता है तो उन सभी तथ्यों को खराब होने से बचाने क लिए हम सबसे पहले घटना स्थल को सील करदेते है
...स्थल की छानबीन... घटना स्थल को सबसे पहले सुरक्षित करने क लिए वहा पर जमा हुई भीड़ और वह पर आना बाद्य क्र दिया जाता है उसके बाद स्थल को देखकर उसके अनुसार हम एक कोई भी उचित प्रक्रिया को अपना कर उस स्थल की परिक्रमा करते है और वह पर पड़े हुए मुख्या तथ्य जिनसे हमे वह पर हुइ घटना और उनसे सम्बन्धित लोगो की जानकारी मिल सके उन्हें चिन्हित क्र देते है उसके पश्चात हम उस स्थान का एक मानचित्र तयार करते है और जिसमे हम सभी तथ्यों का चिन्हित क्रते है फिर उन सभी तथ्यों की क्रमबद्ध तरीके से फोटो(चलचित्र ) लेते है और उन्हें एक उचित तरीके से लिफाफे में डालकर और पूर्ण कार्यकारिणी और श्नर्कष्ण कि कड़ी कों अपनाते हुए उसे जाँच के लिए भेजा जाता है
नारायणगोपाल गुरूवाचार्य
नारायणगोपाल (१९३९ अक्टोबर ४ - इ.सं.१९९० डिसेम्बर ५) पूरा नाम नारायणगोपाल गुरुवाचार्य, एक सफल तथा ख्याती प्राप्त नेपाली आधुनिक गायक है। उनको नेपालके स्वर सम्राटके उपाधिने सम्मान किया है।
रामशरण दर्णाल
विलय के अधिनियम, १७०७
ऍक्ट्स ऑफ यूनियन अर्थात विलय के अधिनियम, तत्कालीन अंग्रेज़ी और स्कॉटिश राजशाही के सांसदों द्वारा पारित दो भिन्न अधिनियमों का नाम है, जिनके बदौलत सन 1707 में इंग्लैंड और स्कॉटलैंड की राजशाहीयाँ, जो उस समय दो भिन्न सांसदों समेत, अलग-अलग रियासतें हुआ करती थी, का, ग्रेट ब्रिटेन नमक, एक देश के रूप में विलय हो गया था। इन दो अधिनियमों का नाम था:"यूनियन विथ स्कॉटलैंड एक्ट", जिसे अंग्रेजी संसद में १७०६ में पारित किया गया था, और "यूनियन विद इंग्लैंड ऍक्ट" जिसे स्कॉटिश संसद में १७०७ में पारित किया गया था। यह अधिनियम दोनों सांसदों के प्रतिनिधियों द्वारा 22 जुलाई १७०६ को हस्ताक्षर किए गए विलय की संधि("ट्रीटी ऑफ़ यूनियन") को लागू करने के लिए पारित किए गए थे।
उस समय तक स्कॉटलैंड और इंग्लैंड करीब १०० सालों से एक ही शासक को साझा कर रहे थे। यह सिलसिला 1603 में स्कॉटलैंड के जेम्स षष्टम द्वारा अपनी चचेरी बहन इंग्लैंड की एलिजाबेथ प्रथम की मृत्यु के बाद अंग्रेजी सिंहासन को उत्तराधिकृत करने तथा दोनों राजमुकुटों के विलय द्वारा शुरू हुआ था। हालाँकि, इसे राजमुकुटों का विलय कहा गया था, परंतु वास्तविक तौर पर, दो भिन्न राजमुकुट थे जिन्हें एक की सर पर सुशोभित किया गया था, अर्थात हालाँकि दोनों देशों के शासक एक ही थे, परंतु दोनों की सरकार और साहसं व्यवस्था बिलकुल विभक्त और भिन्न था। अतः इन दोनों राष्ट्रों का एक ही देश में विलय करवाने क्व प्रयास एक से अधिक बार, १६०६, १६६७ और १६८९ में किया गया था, परंतु १८वीं सदी से पहले तक इस सुझाव को दोनों पक्षों की राजनीतिक व्यवस्थापिक का सकार्थक समर्थन नहीं मिल सका था।
ये अधिनियम १ मई १७०७ से लागु हुए। उस दिन से स्कोटियाई संसद और अंग्रेज़ी संसद का विलय होकर ग्रेट ब्रिटेन की संसद की स्थापना हुई। साथ ही इंग्लैंड और स्कॉटलैंड के विलय से ग्रेट ब्रिटेन की स्थापना हुई। इस विलायकृत संसद का आसान लंदन का वेस्टमिंस्टर का महल था, जिसमें पूर्वतः अंग्रेज़ी संसद बैठ करती थी। इस विलय को अक्सर न केवल ब्रिटेन के, बल्कि पूरे यूरोप की राजनीतिक इतिहास के सबसे महत्वपूर्ण ऐतिहासिक घटनाओं में से एक मन जाता है।
रुद्र कंदलि
रुद्र कांडाली कामरूप के साहित्यकार थे। वे १२वीं शताब्दी के प्रसिद्ध कवि थे।
हेम सरस्वती
हेम सरस्वती (१३वीं शताब्दी उत्तरार्ध) असमिया के प्राचीनतम साहित्यकारों में से हैं। उन्होने प्रह्लाद चरित नामक काव्य की रचना की।
हरिवर विप्र
हरिवर विप्र असमिया के सबसे प्राचीन साहित्यकारों में से हैं। वे कामतापुर के राजा दुर्लभ नारायण (१४वीं शताब्दी) के आश्रय में रहे। उन्होने बब्रुबहनर युध, ताम्रध्वजर युध, आदि ग्रन्थों की रचना की।
कबिरत्न सरस्वती
कविरत्न सरस्वती असमिया कवि थे जिन्होने जयद्रथ वध नामक काव्य ग्रन्थ लिखा।
खटिक
खटिक, भारत में पायी जाने वाली एक क्षत्रिय जाति है। भारत में ये राजस्थान, पंजाब, हरियाणा, उत्तर प्रदेश, बिहार, मध्य प्रदेश, महाराष्ट्र, पश्चिम बंगाल और गुजरात में पायी जाती है। भारत के अधिकांश खटिक हिन्दू हैं। खटिक जाति मूल रूप से वो जाति है, जिनका काम आदि काल में याज्ञिक पशु बलि देना होता था। आदि काल में यज्ञ में बकरे की बलि दी जाती थी। संस्कृत में इनके लिए शब्द है, ‘खटिटक’।
खटीक पहले वामामार्गी मन्दिरो में पशु बलि का कार्य करते थे। पुराणों में खटक ब्राह्मणों का उल्लेख है जो पशु बलि देते थे, जिनके हाथ से दी गयी बलि ही स्वीकार होती थी। खटीक शब्द खटक से बना है यानी जो खटका काटे यानी खटका मांस यानी एक झटके में सर काटने वाला खटीक हुआ। मुसलमान जबा यानी रेत कर गर्दन काटते थे और खटीक झटके से। खटिक के बहुत से गोत्र है जिनमे सोयल खटिक बघेरवाल आदि गोत्र है। सोनकर भी खटिक जाति के अन्तर्गत आता हैं।
खटिक शब्द संस्कृत खटिका से व्युत्पन्न है एक कस्तूरा या शिकारी जिसका अर्थ है। एक और व्युत्पत्ति शब्द खत से है जिसका अर्थ है कि तत्काल हत्या। अपने समुदाय के मूल के बारे में कई संस्करण हैं गुजरात में उन्हें ‘खाटकी' व राजस्थान मे खटीक कहा जाता है, वे राजपूत या क्षत्रिय से वंश का दावा करते हैं, जो शासक के दूसरे सबसे उच्च योद्धा वर्ग हैं। उनका मानना है कि वे मूल रूप से योद्धा थे और किसी तरह कुछ आबादी के कारण अपने वर्तमान व्यवसाय को अपनाया। राजस्थान में, खतिक का दावा है कि क्योंकि योद्धा संत परशुराम (विष्णु का 6वां अवतार) राजपूत से नारज होकर सभी राजपूतो को मारने लगे, तब ये अपनी पहचान छूपा अपना पेशा बदल लिये, जिनके वंश आज खटिक के नाम से जाने जाते है।
चंदौरी कला
भारत के राज्य मध्यप्रदेश के अन्तर्गत सिवनी जिला से 29 किलोमीटर दूर चंदौरी कला स्थित है इस गाँव का भोगोलिक क्षेत्रफल 898.83 हैक्टेयर हैँ। चंदौरी कला एक आदर्श ग्राम पँचायत हैँ। यह पँचायत चंदौरीकला और चंदौरी खुर्द से मिलकर बनी है यह शासकीय प्राथमिक शाला व शासकीय उप चिकित्सालय व पंचायत कार्यालय है। माचागोरा बाँध की वायी तट नहर इस गाँव में निर्मित बडे नहर पुल के ऊपर से बहती हुई बखारी गयी हैँ। इस पँचायत के आसपास का क्षेत्र बंडोल पुलिस थाना के अन्तर्गत आता है जंगली जानवरो में हिरण अत्याधिक होने के कारण यहाँ आसानी से देखे जा सकते हैँ वन विभाग बंडोल के क्षेत्राधिकार में यह संपूर्ण क्षेत्र आता हैँ।  चंदोरी खुर्द ग्राम पंचायत चंदोरी कला से जुड़ा हुआ है और इसी के अन्तर्गत आता है इस गाँव का भोगोलिक क्षेत्रफल 558.6 हैक्टेयर है 2011 तक इस गाँव की जनसँख्या 479 हैँ। यह गाँव चंदौरी कला से 2 किलोमीटर की दूरी पर है यहाँ कि सप्ताहिक बाजार का दिन शनिवार हैँ यहाँ आसपास के गाँव जिसमे सागर,चंदौरीकला, नकटिया,छिँगवार आदि जगह से लोग बाजार करने आते हैँ।
यह चंदौरी कला का प्रमुख जलाशय हैँ जिसकी दूरी 2 किलोमीटर पश्चिम दिशा की ओर हैँ इस बाँध में 1 गेट प्रमुख है जो बाँध का पानी भरने के बाद इस एकमात्र गेट से पानी को छोडा जाता हैँ 2 नहरो के माध्यम से पानी सभी खेतो तक पहुचता हैँ।यह बाँध जल संसाधन विभाग सिवनी के अंतर्गत आता हैँ। यह 5 किलोमीटर पश्चिम दिशा की ओर स्थित है जिसे चंदौरी कला में आसानी से देखा जा सकता हैँ यह विभिन्न प्रकार के पेड़ पाये जाते हैं जिसमे सागोन सर्वाधिक हैँ। इस क्षेत्र मे हरियाली छटा चारो ओर दिखायी देती हैँ।
डस्टिन मॉस्कोविट्ज़
डस्टिन मॉस्कोविट्ज़ (Dustin Moskovitz; जन्म: मई 22, 1984) अमेरिकी इंटरनेट उद्यमी हैं जो मार्क ज़ुकेरबर्ग, एडुँर्दो सवेरिन और क्रिस हुग्हेस के साथ फेसबुक के सह-संस्थापक हैं। सन् 2008 में उन्होंने जस्टिन रॉसेंस्टीन के साथ असना नामक सोफ़्टवेयर पर काम करने के लिए फेसबुक को छोड़ दिया। मार्च 2011 में, फ़ोर्ब्स के अनुसार मॉस्कोविट्ज़ 2.34% फेसबुक शेयर के साथ इतिहास में पहले अरबपति हैं जो अपने व्यवसाय से अरबपति बने।
दग्गुबती वेंकटेश
दग्गुबती वेंकटेश () एक भारतीय फिल्म अभिनेता हैं जो मुख्यतः तेलुगु सिनेमा में काम करते हैं। उनतीस वर्षों के फिल्मी कैरियर में उन्होने बहत्तर फीचर फिल्मों में अभिनय किया। उन्होंने तेलुगु सिनेमा और कुछ बॉलीवुड फिल्मों में भूमिकाओं अनेको प्रकार की भूमिकाएं निभाई है। उन्होंने सात राज्य नंदी पुरस्कार और अभिनय के लिए पांच फिल्मफेयर पुरस्कार प्राप्त किये हैं।
अपने भाई दग्गुबती सुरेश बाबू के साथ वेंकटेश सुरेश प्रोडक्शंस, भारत में सबसे बड़ी फिल्म निर्माण कंपनियों में से एक के सह-मालिक है। वेंकटेश ने अपने इस प्रोदक्शन हाउस के अन्तर्गत कई फिल्मों में अभिनय किया है। तीन दशकों के कैरियर में उन्होंने कई सुपर हिट फिल्मों के लिए काम किया।
सुपर मारियो
सुपर मारियो () एक वीडियो गेम शृंखला है जो मारियो फ्रेंचाइज का हिस्सा है। वर्ष २०१५ तक सुपर मारियो गेम की ३१ करोड़ से अधिक प्रतियाँ बिक चुकी थीं और इस प्रकार यह इतिहास का सबसे अधिक बिकने वाला वीडियो गेम है।  ==बाहरी कड़ियाँ=
चोट
जीवित शरीर को किसी भी तरीके का नुकसान चोट कहलाता है।
आई पी सी (IPC) के सेक्शन 44 में कहा गया है कि, "किसी भी व्यक्ति को शरीर, मन, प्रतिष्ठा या संपत्ति में किसी भी वजह से अवैध रूप से किया गया नुकसान चोट कहलाता है।"
प्रमुख आघात में लंबे समय तक विकलांगता या मौत का कारण बनने की क्षमता होती है।
मुख्य रूप से चोट दो प्रकार कि होती हैं।
वह चोट जो कुंद बल लगाने से की जाए कुंद बल चोट कहलाती है।
वह चोट जो किसी नुकीले पदार्थ जैसे कि चाक़ू के इस्तेमाल से लगे उसे नुकीली बल चोट कहा जाता है।
रपट बल, संपीड़न या दबाव के कारण सतही त्वचा को चोट लगना घर्षण कहलाता है। उदहारण: खरोंच।
जब टूटी हुई रक्त वाहिकाओं के कारण त्वचा या नरम ऊतक में खून बह जाता है तब शरीर के उस भाग पर नील आ जाता है।
जब कुंद बल चोट के कारण ऊतक(tissue) कट जाते हैं तो उसे पंगु बनना कहते है। यह चोट दिखने में ऐसी लगती है जैसे किसी नुकीली वस्तु से मारी गयी हो। ==
नुकीली वस्तू द्वारा लगाई गयी चोट नुकीली बक चोट कहलाती है।
जब नुकीला पदार्थ शरीर के अंदर घुस कर, शरीर में एक तरफा छेद कर देता है तब उसे छिन्न घाव कहते हैं। हथियार की धार कि तुलना में इस प्रकार के घाव का आकार हमेशा बड़ा होता है। यह घाव तकला के आकार का होता है। यह घाव पंगु जैसा दीखता है।
जब नुकीला हथियार शरीर में एक तरफा घाव कर देता है तब वह पंक्चर घाव कहलाता है। जहां से हथियार शरीर के अन्दर गया है उस जगह पर घाव की लम्बाई, हथियार की चोड़ाई के बराबर होती है।
जब हथियार शरीर के आर पार जाके शरीर कों छिद्रित कर देता है उस प्रकार का घाव छिद्रित घाव कहलाता है। इस प्रकार के घाव में शरीर में हमे दो घाव दिखाई देते हैं। एक घाव वह जहां से हथियार शरीर के अन्दर गया, तथा एक घाव वह जहां से हथियार शरीर से बहार निकला। प्रवेश घाव बहारी घाव कि तुलना में बड़ा दिखाई देता है।Mathiharan, K. and Patnik, A.K., Modi’s medical jurisprudence and toxicology, 23rd edition (2006), Lexis Nexis, New Delhi
शंघाई एयरलाइन्स
शंघाई एयरलाइन्स चीन की एक निजी एयरलाइन्स है जिसका मुख्य कार्यालय शंघाई शहर में स्थित है। वैसे तो यह चाइना ईस्टर्न एयरलाइन्स के पूर्ण स्वामित्व वाली सहभागी है फिर भी विलय के पश्चात भी इसने अपना अलग अस्तित्व बरकरार रखा है और इसकी अपनी खुद की वेश-भूषा और ब्रांड अभी भी कायम है।
शंघाई एयरलाइन्स घरेलू और विदेशी दोनो तरह की उड़ाने संचालित करता है। इसका लोगो एक लाल उर्ध्व रेखा पर बना हुआ सफेद क्रॅन है। इसके मुख्य आधार स्थल शंघाई पुडोंग इंटरनॅशनल एयरपोर्ट और शंघाई हॉंगक़ियओ इंटरनॅशनल एयरपोर्ट हैं।
अपनी मूल कंपनी चाइना ईस्टर्न एयरलाइन्स के साथ ही यह स्काइ टीम नाम के एयरलाइन्स के गठबंधन में भी शामिल है।
शंघाई एयरलाइन्स की स्थापना १९८५ में की गयी थी। यह चीन के पहली एयरलाइन्स जिसे एक बहुआयामी निवेश के द्वारा स्थापित किया गया था और शंघाई मुनिसिपल गवर्नमेंट तथा शंघाई के स्थानीय व्यापारिक संस्थान इसके प्रमुख निवेशक थे। शुरुआत में यह एयरलाइन्स सिर्फ़ घरेलू उड़ानो तक ही सीमित थी पर ११९७ से इसने अंतरराष्ट्रीय उड़ाने भी शुरू कर दी।
२००२ के अंत में इस को शंघाई स्टॉक एक्सचेंज में सूचीबद्ध किया गया और इसके कारण यह अपनी सेवायों के विस्तार के काबिल बन सका। २००६ में इसके मालवाहक सहायक इकाई की स्थापना की गयी।
१२ दिसंबर २००७ को शंघाई एयरलाइन्स को स्टार अलाइयेन्स के १९वें सदस्य के रूप में मान्यता मिली जिसके कारण शंघाई के हवाई यातायात बाजार में इसकी पकड़ और मजबूत हो गयी।
जून ११, २००९ को शंघाई एयरलाइन्स के चाइना ईस्टर्न एयरलाइन्स के साथ विलय की घोषणा की गयी। यह विलय इस उद्देश्य के साथ किया गया था की इससे शंघाई स्थित इन दोनो एरलाइन्स के मध्य अनावश्यक प्रतिस्पर्धा को कम किया जा सकेगा और इसके कारण संसाधानो की बचत हो सकेगी. अन्य घरेलू एयरलाइन्स जैसे कि एयर चाइना और चाइना सदर्न एयरलाइन्स के साथ स्पर्धा में भी इस से सहायता मिलने की उम्मीद थी। इस कदम से शंघाई एक अंतरराष्ट्रीय उड्डयन केंद्र के रूप में स्थापित करने में भी मदद मिली।
फ़रवरी २०१० में यह विलय संपन्न हो गया और शंघाई एयरलाइन्स को शंघाई स्टॉक एक्सचेंज से हटा लिया गया और यह चाइना ईस्टर्न एयरलाइन्स के पूर्ण स्वामित्व वाली एयरलाइन्स बन गयी। नयी संयुक्त इकाई के पास शंघाई के उड्डयन बाजार की करीब ५० फीसदी हिस्सेदारी है।
विलय के बाद शंघाई एयरलाइन्स ने स्टार अलाइयेन्स से अपनी की सदस्यता समाप्त करने का आवेदन किया और १ नवंबर २०१० से यह स्टार अलाइयेन्स को छोड़ कर स्काइ टीम की सदस्य बन गयी।
अपनी मूल कंपनी चाइना ईस्टर्न एयरलाइन्स के साथ मिलकर शंघाई एयरलाइन्स घरेलू गंतव्यों के एक विशाल क्षेत्र को कवर करती है। यह १४० से भी ज़्यादा गंतव्यों के मध्यम से ६० से भी अधिक मुख्य चीन और विदेशी मध्यम आकर वाले शहरों में अपनी सेवाएँ प्रदान करती है। इसकी अंतरराष्ट्रीय उड़ानों का प्रमुख केंद्र बिंदु होंग कॉंग, मकौ, ताइवान, जापान, दक्षिण कोरीया, सिंगापुर और थाइलॅंड है। शंघाई एयरलाइन्स, चाइना ईस्टर्न एयरलाइन्स की तरफ़ से, अपने खुद के विमानो और चालक दल के साथ शंघाई से ऑस्ट्रेलिया के मेल्बर्न एरपोर्ट के लिए भी सेवा प्रदान करता है।
स्काइ टीम के सदस्यों के अलावा शंघाई एयरलाइन्स का चाइना युनाइटेड एरलाइन्स, कोरियन एर (स्कयथेआं), और सिच्वान एरलाइन्सके साथ भी कोडशेयर समझौता है।
मार्च २०१६ की जानकारी के अनुसार शंघाई एयरलाइन्स के पास निम्नलिखित ८२ विमान उपलब्ध थे।
प्रकार संख्या
एयरबस ए ३३०-२२० - ३
एयरबस ए ३३०-३०० - ३
बोयिंग ७३७-७०० - १०
बोयिंग ७३७-८०० - ६०
बोयिंग ७६७-३०० - ४
बोयिंग ७६७-३०० ई आर - २
इसके अलावा शंघाई एयरलाइन्स ने पाँच कॉमक ए आर २१ विमानो का ऑर्डर भी दे रखा था।
हस्ताक्षर जालसाजी
हस्ताक्षर जालसाजी एक गंभीर अपराध है। किसी व्यक्ति द्वारा किसी भी दस्तावेज पर अन्य व्यक्ति के जाली हस्ताक्षर करना, हस्ताक्षर जालसाजी कहलाती है। कई हस्ताक्षर जालसाज तो इतने अनुभवी होते है कि उनका अपराध साबित करना मुश्किल हो जाता है किन्तु फिर भी हमारे न्यायालिक अनुभवी उनकी जालसाजी साबित करने में सक्षम होते हैं।
हस्ताक्षर जालसाजी में कई प्रकार के तरीके इस्तेमाल किए जाते है। जिनका विवरण इस प्रकार है हस्ताक्षर करने के तरीके से व्यक्ति का पता लगाया जा सकता है, क्योंकि हर व्यक्ति के अपने हस्ताक्षर की कुछ विशेषताएँ होतीं हैं। उनका अध्ययन कर के पता लगाया जा सकता है जैसे कि;
शासकीय दिग्विजय स्नातकोत्तर महाविद्यालय, राजनांदगाँव
शासकीय दिग्विजय स्नातकोत्तर महाविद्यालय राजनांदगाँव में स्थित एक स्नातकोत्तर महाविद्यालय है। इसकी स्थापना १९५७ में हुई थी। यह महाविद्यालय शासन द्वारा वित्तपोषित है। विश्वविद्यालय अनुदान आयोग ने १९९२-९३ में इसे स्वशासी (आटोनॉमस) घोषित किया। २००७ में इस महाविद्यालय ने स्वर्ण जयन्ती मनाया।
सिंधी टोपी
सिंधी टोपी (सिंधी: سنڌي ٽوپي ‎, शाहमुखी: سرائیکی ٹوپی, उर्दू: سندھی ٹوپی‎) एक विशेष टोपी है जो एक महिराबी शक्ल में आगे से कटी हुई होती है। आजकल ये टोपी पठानों और सरायकी लोगों के द्वारा भी पहनी जाती है। प्रत्येक वर्ष सिंधी संस्कृति एवं भाषा की हामिल इस टोपी को 21 दिसंबर को एक विशेष दिन के रूप में निर्दिष्ट किया गया है। यह टोपी सिंधी राष्ट्रवाद का एक प्रतीक है।
सिंधी राष्ट्रवाद
सिंधी राष्ट्रवाद (सिंधी: سنڌي قومپرستي, उर्दू: سندھي قومپرستي) एक आंदोलन है जिसके अनुसार पाकिस्तान और भारत के सिंधी जातीय-भाषाई समूह, एक ही राष्ट्र हैं। सिंध में आधुनिक राष्ट्रवाद के संस्थापक जी.एम सय्यद को समझा जाता है। वर्तमान में कई राष्ट्रवादी संगठन सिंध में सक्रिय हैं।
सैद्धांतिक रूप से सिंधी राष्ट्रवादियों के दो मुख्य समूह हैं। पहला समूह अलगाववादी राष्ट्रवादी हैं, जो एक स्वतंत्र सिंधुदेश का समर्थन करते हैं। दूसरा समूह का मानना है कि सिंध पाकिस्तान का प्रांत बनकर रहना चाहिये।
हिन्दू धर्म में गौतम बुद्ध
बुद्ध का उल्लेख सभी प्रमुख पुराणों तथा सभी महत्वपूर्ण हिन्दू ग्रन्थों में हुआ है। नीचे उन कुछ पुराणों में बुद्ध के उल्लेख का सन्दर्भ दिया गया है-इन ग्रन्थों में मुख्यतः बुद्ध की दो भूमिकाओं का वर्णन है- युगीय धर्म की स्थापना के लिये नास्तिक (अवैदिक) मत का प्रचार तथा पशु-बलि की निन्दा। किसी किसी पुराण में यह कहा गया है कि उन्होंने दैत्यों को मोहित करने के लिए जन्म लिया था।
तथापि हिन्दू ग्रन्थों में जिन बुद्ध की चर्चा हुई है वे शाक्य मुनि (गौतम) से भिन्न हैं-
इस भागवतोक्त श्लोकानुसार बुद्ध के पिता का नाम 'अजन' और उनका जन्म 'कीकट' (प्राचीन?) में होने की भविष्यवाणी की गयी है। जबकि बौद्ध ग्रन्थों के अनुसार गौतम बुद्ध के पिता का नाम शुद्धोदन था और उनका जन्म लुम्बिनी वन में हुआ था जो वर्तमान समय में नेपाल में है।
"बुद्ध का लक्ष्य उपनिषदों के आदर्शवाद को उसके सर्वोत्तम रूप में आत्मसात करना था और इसे मानवता की दैनिक आवश्यकताओं को पूरा करने के लिए अनुकूल बनाना था। ऐतिहासिक रूप से, बौद्ध धर्म का अर्थ था, लोगों के बीच उपनिषदों की शिक्षाओं का प्रसार। और इसमें उन्होंने जो हासिल किया वह आज भी कायम है। ऐसा लोकतांत्रिक आरोहण हिंदू इतिहास की एक विशिष्ट विशेषता है। जब महान ऋषियों के विचार-रूपी खजाने पर गिने-चुने लोगों का अधिकार था तब महान वैष्णव उपदेशक रामानुज, ने पारायणों के सामने भी रहस्यमय ग्रंथों का पाठ किया था। हम कह सकते हैं कि बौद्ध धर्म, ब्राह्मण धर्म की अपने मूल सिद्धान्तों में वापसी है।
बौद्ध धर्म एवं हिन्दू धर्म
हिन्दू धर्म और बौद्ध धर्म दोनों ही प्राचीन धर्म हैं और दोनों ही भारतभूमि से उपजे हैं। हिन्दू धर्म के वैष्णव संप्रदाय में गौतम बुद्ध को दसवाँ अवतार माना गया है, हालाँकि बौद्ध धर्म इस मत को स्वीकार नहीं करता।
बौद्धधर्म भारतीय विचारधारा के सर्वाधिक विकसित रूपों में से एक है और हिन्दुमत (सनातन धर्म) से साम्य रखता है। हिन्दुमत के दस लक्षणों यथा दया, क्षमा अपरिग्रह आदि बौद्धमत से मिलते-जुलते हैं। यदि हिन्दुमत में मूर्ति पूजा का प्रचलन है तो बौद्ध मन्दिर भी मूर्तियों से भरे पड़े हैं। प्रसिद्ध अंग्रेज यात्री डाॅ. डी.एल. स्नेलगोव ने अपनी पुस्तक ‘द बुद्धिस्ट हिमालय’ में लिखा है, ‘‘मैं सतलुज घाटी लाँघकर भारत आया था’’, उन दिनों कश्मीर से सतलुज तक का मार्ग एक ही था। यही वह समय था जब कश्मीर भारतीय तंत्र का केंद्र रहा है, अतः बौद्ध मतावलम्बियों द्वारा भारतीय तंत्र को अपनाया जाना कोई आश्चर्यजनक बात नहीं।
ओल्डेनबर्ग का मानना है कि बुद्ध से ठीक पहले दार्शनिक चिन्तन निरंकुश सा हो गया था। सिद्धांतों पर होने वाला वाद-विवाद अराजकता की ओर लिए जा रहा था। बुद्ध के उपदेशों में ठोस तथ्यों की ओर लौटने का निररंतर प्रयास रहा है। उन्होंने वेदों, जानवर बलि और इश्वर को नकार दिया। भुरिदत जातक कथा में ईश्वर, वेदों और जानवर बलि की आलोचना मिलती है।गौतम बुद्ध ने ब्रह्म को कभी इश्वर नहीं माना।
ब्रह्मा की आलोचना खुद्दुका निकाय के भुरिदत जातक कथा में कुछ इस तरह मिलती है:
"यदि वह ब्रह्मा सब लोगों का "ईश्वर" है और सब प्राणियों का स्वामी हैं, तो उसने लोक में यह माया, झूठ, दोष और मद क्यों पैदा किये हैं? यदि वह ब्रह्मा सब लोगों का "ईश्वर" है और सब प्राणियों का स्वामी है, तो हे अरिट्ठ! वह स्वयं अधार्मिक है, क्योंकि उसने 'धर्म' के रहते अधर्म उत्पन्न किया।"
और महाबोधि जातक में बुद्ध कुछ इस तरह कहते है:
"यदि ईश्वर ही सारे लोक की जिविका की व्यवस्था करता है, यदि उसी की इच्छा के अनुसार मनुष्य को ऐश्वर्या मिलता है! है, उस पर विपत्ति आती है, वह भला-बुरा करता हैं, यदि आदमी केवल ईश्वर की आज्ञा मानने' वाला है, तो ईश्वर ही दोषी ठहरता है।"
बुद्ध ने आत्मा को भी नकार दिया है और कहा है कि एक जीव पांच स्कन्धो से मिल कर बना है अथवा आत्मा नाम की कोई चीज़ नहीं है।
बुद्ध ने वेदों को भी साफ़ तौर से नकार दिया है। इसका उल्ल्लेख हमे तेविज्ज सुत्त और भुरिदत्त जातक कथा में मिलता है।  बुद्ध, अरिट्ठ को सम्भोधित करते हुए कहते है :
"हे अरिट्ठ ! वेदाध्ययन धैयेवान् पुरुषों का दुर्भाग्य है और मूर्खो का सौमाग्य है। यह (वेदत्रय) मृगमरीचिका के संमान हैं। सत्यासत्य का विवेक न करने से मूर्ख इन्हें सत्य मान लेते हैं। ये मायावी (वेद) प्रज्ञावान को घोखा नहीं दे सकते ॥ मित्र-द्रोही और जीवनाशक (-भ्रूण-हत्यारे ?) को वेद नहीं बचा सकते। द्वेषी, अनार्यकर्मी आदमी को अग्नि-परिचर्या भी नहीं बचा सकती।"
हिन्दू धर्म जहा चार चार वर्ण में भेद बताता है तो वही बुद्ध ने सभी वर्णों (ब्राह्मण, क्षत्रिय, वैश्य, शूद्र) को समान माना। अस्सलायान सुत्त इस बात की पुष्टि करता है कि सभी वर्ण सामान है। बुद्ध का वर्ण व्यवस्था के खिलाफ एक प्रसिद्ध वचन हमें वसल सुत्त में कुछ इस प्रकार मिलता है :
"कोई जन्म से नीच नहीं होता और न ही कोई जन्म से ब्राह्मण होता है। कर्म से ही कोई नीच होता है और कर्म से ही कोई ब्राह्मण होता है।"
जैन धर्म में राम
रामायण के नायक श्रीराम जैन ग्रन्थों में ६३ शलाकापुरुषों में से एक हैं। यहाँ वे विष्णु के अवतार नहीं हैं बल्कि वह वलभद्र हैं जो सिद्धक्षेत्र (माँगी तुंगि, महाराष्ट्र, भारत) से मोक्ष गये। जैन धर्म में भगवान राम को बहुत उच्च स्थान दिया गया है। भगवान राम जैन रामायण के नायक हैं तथा उन्हें अहिंसा की प्रतिमूर्ति के रूप में चित्रित किया गया है। अन्त समय में वे दीक्षा ग्रहण कर मोक्ष को प्राप्त हुए। जैन मान्यतानुसार प्रत्येक मोक्ष प्राप्त आत्मसिद्ध कहलाता है। जैन रामायण में भगवान राम का आदर के साथ उल्लेख किया गया है।
राठवा
राठवा जनजाति इस जनजाति के लोगो मूलतः गुजरात में पाए जाते है और कुछ लोग मध्यप्रदेश से भी आये है॥ मूलतः गुजरात में पाए जाते है और कुछ लोग मध्यप्रदेश से भी आये है।  मुख्यरूप से छोटा उदयपुर के छोटा उदयपुर, कवांट, पावी-जेतपुर,संखेडा नसवाडी और बोडेली तालुका और पंचमहल जिले के हलोल, कलोल और बारीया तालुका में रहते है।
वर्ष १९८१ की जनगणना के अनुसार कुल जनसंख्या ३०८६४० दर्ज है
पिथोरा चित्रकला एक प्रकार की चित्रकला है। मध्य प्रदेश के पिथोरा क्षेत्र मे इस कला का उद्गम स्थल माना जाता है। इस कला के विकास में भील जनजाति के लोगों का योगदान उल्लेखनीय है। इस कला में पारम्परिक रंगों का प्रयोग किया जाता था। प्रायः घरों की दीवारों पर यह चित्रकारी की जाती थी परन्तु अद्यतन समय में यह कागजों, केन्वस, कपड़ों आदि पर की जाने लगी है। यह चित्रकला बड़ोदा से ९० किलोमीटर पर स्थित तेजगढ़ ग्राम (मध्य गुजरात) में रहने वाली राठवा जनजाति के लोगों द्वारा दीवारों पर बनाई जाती है।
इसके अतिरिक्त छोटा उग्र जिले के तेजगढ़ व छोटा उदपुर, कवांट ताल्लुक के आसपास भी पिथोरा चित्रकला घरों की तीन भीतरी दीवारों में काफी संख्या में वहां रहने वाले जनजातीय लोगों के घरों में देखी जा सकती हैं। पिथोरा चित्रकला का इन जनजातीय लोगों के जीवन में विशेष महत्व है तथा उनका यह मानना है कि इस चित्रकला को घरों की दीवारों पर चित्रित करने से घर में शान्ति, खुशहाली व सौहार्द का विकास होता है।
पिथोरा चित्रकला का चित्रण राठवा जाति के लोग ही सबसे अधिक करते हैं तथा अत्यन्त ही साधारण स्तर के किन्तु धार्मिक लोग होते हैं। इनके लिए पिथोरा बाबा अति विशिष्ठ व पूजनीय होते हैं। इस चित्रकला के चित्रण में ये लोग बहुत धन लगाते हैं तथा जो अपने घर में अधिकाधिक पिथोरा चित्र रखते हैं वे समाज में अति सम्माननीय होते हैं। पिथोरा चित्रकार को लखाड़ा कहा जाता है तथा जो इन चित्रकलाओं का खाता रखते हैं उन्हें झोखरा कहा जाता है। सर्वोच्च पद पर आसीन जो पुजारी धार्मिक अनुष्ठान करवाता है उसे बडवा या अध्यक्ष पुजारी कहते हैं। सामान्यत: लखाड़ा किसान होते हैं। इस् चित्रकला का चित्रण केवल पुरुष ही कर सकते हैं। खातों की देखरेख के अतिरिक्त लखाड़ा सामान्य चित्रण जैसे रंग भरने का कार्य ही पिथोरा चित्रकारों में शामिल होकर कर सकते हैं। वरिष्ठ कलाकारों के मार्गदर्शन में लखाड़ा अच्छे चित्रकार बन जाते हैं। महिलाओं के लिए पिथोरा चित्रण निषेध है।
मानव व्यहार
मानव व्यवहार किसी वयक्ति के विभिन्न दशाओं में भौतिक क्रिया-कलाप और प्रेक्षणीय भावनात्मक दशाओं के समूह को कहते हैं, अथवा यह मानव जाति के विविध व्यवहारों के लिए सामूहिक रूप से प्रयुक्त शब्दावली भी है। मनुष्य व्यहवार अलग अलग अवस्था में अलग अलग परिस्थितीयों के साथ बदलता रहता है परन्तु कुछ मुख्य प्रतिकिर्याओं में कोई बदलाव नहीं आता। मनुष्य का व्यवहार उसके परिवार तथा उसके माहौल के अनुसार होता है। अक्सर मनुष्य व्यवहार उसके चारो और होने वाली घटनाओ से प्रभावित होता है।
बघिरुआ
बघिरुआ (Baghirua) भारत के उत्तर प्रदेश राज्य के मैनपुरी ज़िले में स्थित एक गाँव है।
बाघिरुआ मैनपुरी जिले में भोगांव तहसील में स्थित एक बड़ा गाँव है, जिसमें 437 परिवार निवास करते हैं। यह गाँव मैनपुरी लोकसभा व किशनी विधान सभा क्षेत्र के अंतर्गत आता है।
2011 की जनगणना के अनुसार बाघिरुआ की जनसंख्या 2748 है, जिसमें 1503 पुरुष व 1245 महिलाएं हैं। शून्य से 6 वर्ष तक की उम्र के बच्चों की संख्या 381 है, जो कि गाँव की कुल जनसंख्या का 13.86% है। जनसंख्या का मात्र 4.15% अनुसूचित जाति वर्ग है व वर्तमान में गाँव में कोई भी अनुसूचित जनजाति का व्यक्ति नहीं रहता है।
बघिरुआ में प्रति 1000 पुरुषों के सापेक्ष 828 महिलाएं हैं, जो कि उत्तर प्रदेश राज्य के औसत 912 से काफी कम है।
उत्तर प्रदेश की औसत साक्षरता दर 68.88% से काफी अधिक बाघिरुआ की औसत साक्षरता दर 80.35% है। पुरुष साक्षरता 89.77% व महिला साक्षरता 68.88% है।
भारतीय संवैधानिक व्यवस्था व पंचायती राज अधिनियम के प्रावधानों के तहत बघिरुआ सरपंच (ग्राम प्रमुख) द्वारा प्रशासित होता है। बघिरुआ उत्तर प्रदेश सरकार की डा॰ राम मनोहर लोहिया सकल ग्राम विकास योजना के तहत विकास हेतु "लोहिया ग्राम" शीर्षक से सूचीबद्ध रहा है।
ऍक्ट ऑफ़ सेटलमेंट, १७०१
ऍक्ट ऑफ़ सेटलमेंट() अर्थात् समाधान का अधिनियम, इंग्लैंड की संसद द्वारा सन् १७०१ में पारित एक अधिनियम था, जिसे अंग्रेजी और आयरिश राजमुकुटों पर उत्तराधिकार की समस्या का समाधान करने हेतु पारित किया गया था। इस अधिनियम को ब्रिटिश राजतंत्र के इतिहास के सबसे महत्वपूर्ण विधानों में से एक माना जाता है। इस अधिनियम द्वारा, उत्तराधिकार के समाधान के रूप में, अंग्रेजी राजसत्ता के वारिस होने के हक़ को, हनोवर की निर्वाचिता, सोफ़िया(स्कॉटलैंड के जेम्स सष्टम की पौत्री) और उनके वंश की पुरुष-रेखा के जायज़, ग़ैर-रोमन कैथोलिक वंशजों को सौंप दिया था। इस अधिनियम के मौलिक दस्तावेज़ हनोवर के लोअर सैक्सन स्टेट पुरालेखागार में संरक्षित हैं।
इस अधिनियम ने स्काटलैंड और इंग्लैंड के विलय कर यय ग्रेट ब्रिटेन की स्थापना करने में अहम भूमिका निभाई थी। सन 1603 से ही दोनों देशों ने एक ही शासक को साझा किया था, परंतु दो भिन्न सारकारें थीं और ये दो वभक्त रूप से शासित देश थे। अंग्रेज़ी संसद के मुकाबले, स्काॅटियाई संसद, स्टुअर्ट घराने को, जरने स्काॅटलैंड पर इंग्लैण्ड पर हुकूमत करने से कहीं पहले से स्काॅटलैंड पर शासन करते आ रही थी, का त्याग करने का अधिक पक्ष में नहीं थी। एॅक्ट ऑफ़ सेटलमेंट को मंजूरी देने हेतु अंग्रेजी संसद का स्काॅटियाई संसद पर दबाव, इन दोनों देशों के संसदीय विलय का एक अतिमहत्वपूर्ण कारणों में से एक था।
इस एॅक्ट के अंतर्गत, हर वो व्यक्ति, जो कि कैथलिक था, या किसी कैथोलिक व्यक्ति के संग विवाहित था, सिंहासन पर अधिकार से आजीवन वंजित होता है। साथ ही यह अधिनियम, विदेशियों का ब्रिटिश सर्कार में हस्तक्षेप तथा शासक का संसदीय कार्यों में हस्तक्षेप पर काफी रोक व सीमाएँ लगता है। हालांकि, इन विधानों में, बाद में, आवश्यक संशोधन भी लाए गए हैं।
इस अधिनियम को विलियम तृतीय और रानी मैरी द्वितीय, और मैरी की बहन रानी ऐनी के कोई जीवित संतान उत्पन्न नहीं कर पाने, तथा स्टुअर्ट घराने के सभी सदस्यों के कैथोलिक धर्म होने के कारण किया गया था। सोफ़िया की वंशरेखा, स्टुअर्ट घराने की अवर्तम् रेखा थी, परंतु उसके सरे सदस्य वश्वास्पात्र प्रोटेस्टेंट थे। सोफ़िय का निधन, 8 जून 1714 को, 1 अगस्त 1714 को रानी ऐनी के देहांत से पहले ही होगई, जिसके पश्चात्, ज्याॅर्ज प्रथम ने सिंहासन पर विराज कर हनोवर वंश की शुरूआत की।
इस अदिनियं के अंतर्गत, हर वो व्यक्ति, जो कि कैथलिक था, या किसी कैथोलिक व्यक्ति के संग विवाहित था, ब्रिटिश सिंहासन पर अधिकार से आजीवन वंजित होता है। साथ ही यह अधिनियम, विदेशियों का ब्रिटिश सर्कार में हस्तक्षेप तथा शासक का संसदीय कार्यों में हस्तक्षेप पर काफी रोक व सीमाएँ लगता है। हालांकि, इन विधानों में, बाद में, आवश्यक संशोधन भी लाए गए हैं।
बिल ऑफ़ राइट्स, 1689 समेत, एॅक्ट ऑफ सेटलमेंट, ब्रिटेन और अन्य राष्ट्रमंडल प्रदेशों के साझा सिंहासन पर उत्तराधिकार के क्रम को अनुशासित करनेवाले मुख्यतम् विधानों में से एक है। इसे साँझा सिंहासन रखनेवाले देश की संसद द्वारा किसी अन्य संसद द्वारा पलटा नहीं जा सकता है, और रीतिनुसार, साआरे राष्ट्रमंडल प्रदेशों की स्वीकृति से ही इसे पलटा जा सकता है। पर्थ समझौते के पश्चात्‌, इसे संशोधित करने के विधानों को साथे प्रदेशों में 26 मार्च 2015 को पारित किया गया, जिसके बाद, कैथोलिक व्यक्ति के संग विवाहित व्यक्ति, उत्तराधिकार के लिए सक्षम हैं।
द्वारका प्रसाद शर्मा
द्वारका प्रसाद शर्मा (संवत १८७७-) हिन्दी के साहित्यकार थे। इन्हें हिंदी गद्य के विकास काल के आरंभिक लेखकों में गिना जाता है। चतुर्वेदीजी को हिंदी साहित्य जगत में महत्वपूर्ण योगदान हेतु "शर्मा" की उपाधि से सम्मानित किया गया।
उनका जन्म उत्तर प्रदेश के इटावा में संवत १८७७ में हुआ था। वे बाद में इलाहाबाद में आकर बस गए थे। ये पहले सरकारी नौकरी में थे परंतु वारेन हेस्टिंग्स का जीवन चरित्र लिखने के कारण नौकरी से अलग कर दिए गए और साहित्य की ओर प्रवृत हुए। चतुर्वेदीजी ने "राघवेंद्र" मासिक पत्र भी निकल था.
इन्होंने कई महत्वपूर्ण कोशों सहित १५० से अधिक पुस्तकें लिखी जिसमें से प्रमुख हैं
इनके द्वारा लिखी बाल साहित्यमाला भी बहुत लोकप्रिय हुई जिनमें २० से अधिक पुस्तकें हैं। चतुर्वेदी जी कई वर्षों तक हिंदी साहित्य सम्मेलन के प्रबंध मंत्री भी रहे।
ग्रामीण पर्यटन
ग्रामीण पर्यटन () पर्यटन का एक प्रकार है जिसमें नगरों में रहने वाले निवासी, गाँव और ग्रामीण जीवन की चीजों के समझने और उनका आनंद लेने के उद्देश्य से गाँवों में जाकर भ्रमण एवं निवास करते हैं। यह इकोटूरिस्म का हिस्सा भी हो सकता है।
ताज कोरोमंडल
ताज कोरोमंडल चेन्नई, तमिल नाडु, भारत मे स्थित एक पाँच सितारा होटेल है। कोरोमंडल तट के नाम पर बना हुआ ऑर हाकाप तथा आई. एस, ओ. १४००१ द्वारा प्रमाणित इस होटेल की स्थापन १९७४ मे हुई थी. ताज ग्रूप ऑफ होटेल्स की सहभागी संस्था ओरिएंटल होटेल्स लिमिटेड के पूर्ण स्वामित्व वाला यह होटेल कंपनी के लक्जरी होटेल्स अनुभाग मे गिना जाता है.
सन २००० मे ले रॉयल मेरीडिएन के खुलने से पहले ताज कोरोमंडल चेन्नई शाहर का पहला और एक मात्र लक्जरी होटेल माना जाता था।
यह होटेल नूनगम्बक्कम मे ब्रकतंबल स्ट्रीट से सटे हुए ३७, महात्मा गाँधी रोड पर स्थित है.
७० के दशक के आरंभ मे एक जर्मन कंपनी जर्मन तेलेरड मे एग्ज़िक्युटिव डाइरेक्टर के पद पर कार्यरत डी. एस. रेड्डी ने नूनगम्बक्कम हाइ रोड पर स्थित अपने बंगले 'चिपस्टीड' की ज़मीन पर एक पाँच सितारा होटेल के निर्माण की बात सोची. उन्होने ए. बी. केरकेर के साथ एक साझेदारी बनाई और १९७१ के आरंभिक महीनो मे इस परियोजना पर काम शुरू कर दिया गया. इस होटेल का उद्घाटन १४ एप्रिल, १९७४ को किया और इसके साथ ही ताज ग्रूप ऑफ होटेल्स के मेट्रोपोलिटन होटेल्स शृंखला की शुरुआत हुई.
इस होटेल का नाम कोरोमंडल तट (जिस पर चेन्नई शाहर बसा हुआ है) के नाम पर रखा गया था. इसके नाम का संबंध कोरोमंडेल वृक्ष (संस्कृत मे कल्पवृक्ष) से भी है जो मिथकीय रूप से अपने छाँव मे खड़े हर व्यक्ति की मनोकामना पूरी करने वाला माना जाता है. अतः इस होटेल के नामकरण के पीछे एक आशय यह भी था कि इसके अंदर प्रवास करने वाले हर आगंतुक की चेन्नई आगमन से जुड़ी हुई मनोकामना पूरी हो सके. इसी तथ्य को रेखांकित करने के लिए होटेल के संगमरमर से बने बाह्य मुहार पर इस वृक्ष को दर्शाया गया है.  ११९६ मे सदर्न स्पाइस नाम के रेस्तराँ की शुरुआत की गयी।
ताज कोरोमंडल चेन्नई मे ११ सूयीट सहित कुल २१२ कमरे हैं. सुपीरियर रूम करीब ३०० वर्ग फीट के आकार वाला है. ताज क्लब रूम उपर के दो तलो पर अवस्थित हैं। द रॉयल सूयीट सबसे उपरी तल पर है और इसमे दो शयन कक्ष, दो स्नान कक्ष और एक निजी टेरेस बना हुआ है जिससे पूरे शाहर का अवलोकन किया जा सकता है. इसमे एक जक्यूज़ी, एक अतिरिक्त आगंतुक स्नान कक्ष और एक अलग भोजन क्षेत्र भी है. दीवालों पर तीन तरफ़ लगे हुए दर्पनो वाले शृंगार कक्ष सहित इसका कुल क्षेत्रफल करीब १५०० वर्ग फीट है. इस मे रुकने वाले अतिथि को ताज क्लब की सभी सुविधाएँ और सेवाएँ उपलब्ध रहती हैं.
इस होटेल मे मौजूद रेस्तराँ मे शामिल हैं - आनिस —एह २४-घण्टे खुला रहने वाला कॉफी शॉप और मल्टी क्विज़ीन रेस्तराँ, चिपस्टीड —एक लाउंज बार, टी लाउंज - जिसमे दुनिया भर के चुनिंदा चाय बागानो से लाई गयी विभिन्न प्रकार की चाय पी जा सकती है, गोलडेन ड्रॅगन - शज़ेछुआन और कांडोनेसए विशेषता वाला रेस्तराँ, सदर्न स्पाइस - जिसमे भारत के चार दक्षिणी राज्यो के सभी व्यंजन मिलते हैं और द प्रेगो - इटॅलियन खाने का रेस्तराँ।
ताज कोरोमंडल मे ठहरने वाले कुछ नामचीन हस्तियों मे शामिल हैं- क्वीन एलिज़ाबेथ द्वितीय, द डूक ऑफ यॉर्क, इटॅलियन प्राइम मिनिस्टर रोमानो प्रोदी, पूर्व अमेरिकी राष्ट्रपति जिम्मी कार्टर तथा बिल क्लिंटन, फेस्टस गोन्टेबन्ये मोगा, माड ओलोफस्सों, जॅकी चान, जेफ्फ्री आर्चर, हिलरी क्लिंटन और जापान के सम्राट आकिहीटो तथा साम्राज्ञी मिशिको
राजीव सागर परियोजना
बावनथड़ी नदी पर निर्मित राजीव सागर (बावनथड़ी डेम) वृहद परियोजना मध्यप्रदेश एवं महाराष्ट्र की अंतर्राजीय परियोजना है। परियोजना का निर्माण बालाघाट ज़िला की तहसील कटंगी के ग्राम कुड़वा एवं महाराष्ट्र के भण्डारा जिले की तहसील तुमसर के समीप बावनथड़ी पर किया गया हैँ। इस बांध 6 गेट लगे हुए है बांध की जल भराव क्षमता 344.40 FRL मीटर है। बांध 6 किलोमीटर, 420 मीटर लंबाई का बनाया गया है।
इस बांध में 1365 वर्ग किलोमीटर क्षेत्र का पानी एकत्र होता है। परियोजना की जलभराव क्षमता 280.24 मिलियन घन मीटर एवं उपयोगी जल भराव क्षमता 217.32 मिलियन घन मीटर है।
सन् 1975 में योजना जब शुर हुई थी तब इस परियोजना की लागत 23.47 करोड़ रूपये थी मध्यप्रदेश (11.81) और महाराष्ट्र (11.65)।  1993 मे प्रथम पुर्नलागत निर्धारण बना 161.57 करोड़ रूपये आया राज्यो की हिस्सेदारी थी मध्यप्रदेश(89.78), महाराष्ट्र (71.79) इसके बाद दूसरा संशोधन 2001 में आया जिसकी लागत 373.99 करोड़ आयी मध्यप्रदेश (194.99) महाराष्ट्र (182), तीसरा लागत संशोधन2009 में आया 561.26 करोड़ आया वर्तमान में इसकी लागत 1407 करोड़ 19 लाख आयी है जिसमें से मध्यप्रदेश राज्य की अंश राशि 657 करोड़ 86 लाख और महाराष्ट्र राज्य की अंश राशि 749 करोड़ 33 लाख रूपये है।  जल संसाधन विभाग द्वारा बावनथड़ी नदी पर निर्मित बावनथड़ी परियोजना से बालाघाट जिले के 97 ग्रामो में 29 हजार 412 हेक्टेयर में वार्षिक सिंचाई एवं महाराष्ट्र राज्य के भंडारा जिले की तुमसर तहसील 85 ग्रामों के 27 हजार 708 हेक्टेयर कृषि क्षेत्र में फसलों की सिंचाई हो रही हैँ।
वर्ष 1975 में मध्यप्रदेश के तत्कालीन मुख्यमंत्री श्री विरेन्द्र कुमार सखलेचा एवं महाराष्ट्र के तत्कालीन मुख्यमंत्री श्री शरद पवार द्वारा इस परियोजना की आधारशिला रखी गई थी इस प्रकार इस बावनथड़ी नदी पर बांध का कार्य निरंतर चलता रहा वर्ष 2012 के मई में इस बांध के नाला क्लोसर का कार्य पूर्ण होने के बाद इस बांध के जल ग्रहण क्षेत्र में पहली बार पानी भरा जाने लगा।
राजीव सागर बांध परियोजना कुड़वा ग्राम में स्थित है यह बाँध इस ग्राम में निर्मित हुआ है इसलिए इसे स्थानीय और आस-पास के क्षेत्र के लोग कुड़वा डेम के नाम से जानते हैँ।और इसे स्थानीय लोगो द्वारा सीतेकसा बांध भी कहा जाता है
इस परियोजना को इस नाम से भी जाना जाता हैँ।
उत्कृष्‍ट धातु
रसायन विज्ञान में उत्कृष्ट धातुएँ या राज धातुएँ (noble metals) वे धातुएँ हैं जिनका आर्द्र वायु के सम्पर्क में रहने के बावजूद क्षरण और ऑक्सीकरण बहुत कम होता है। रजत, स्वर्ण, प्लैटिनम, रोडियम, पैलेडियम आदि प्रमुख उत्कृष्ट धातुएँ हैं।
नीचे की सारणी में कुछ धातुओं के विद्युतरासायनिक गुण दिये हुए हैं। इसमें उत्कृष्ट धातुओं के नाम मोटे अक्षरों में लिखे हुए हैं।
हीन धातु
सर्वसुलभ एवं सस्ती धातुओं को हीन धातु या अपधातु (बेस मेटल) कहते हैं। उदाहरण : लोहा, अलमुनियम, जस्ता, ताँबा आदि। इनके विपरीत स्वर्ण और रजत आदि बहुमूल्य धातुएँ हैं।
ड्रॉ
चेस के अंतिम क्षणों में कई बार ऐसा भी होता है कि हमारे पास ऐसे मोहरे ही बचते हैं जिससे सामने वाले को हराना सम्भव नहीं होता है। उस अवस्था में दोनों खिलाड़ी मिलकर तय करते हैं कि किसी की हारजीत हुए बिना खेल खत्म किया जाए या ड्रा किया जाए। जैसे अन्त में दोनों के राजा ही बचे। या किसी के पास एक ही घोड़ा या ऊँट बचा या दोनों के पास ऊंट या घोड़े हैं तो इन हालत में हारना बहुत ही मुश्किल हो जाएगा। इसलिए मिलकर तय कर ड्रा कर लिया जाता है।
शतरंज नवीनतम शतरंज के नियमों के अनुसार भले ही राजा अकेला बचा हो, यहां तक कि ड्रॉ प्राप्त करने के लिए आगे की चाल की संख्या की कोई सीमा नहीं है। अगर सिर्फ एक तरफ एक खेल में अकेला राजा है, तो नियम यह है कि एक राजा 50 वर्गों को स्थानांतरित कर सकता है। यदि प्रतिद्वंद्वी राजा को 50 चाल के भीतर चेकअमेट करने में असमर्थ है, तो गेम खींचा गया है।
बावनथड़ी नदी
भारत के राज्य मध्यप्रदेश के सिवनी जिला के दक्षिणी भाग से निकलती है. यह सिवनी जिल मुख्यालय से १८ किलो मीटर दूर मुंडारा रजोला गांव के जंगल से एक पतली धारा के रूप में निकली है.तथा दक्षिण की ओर बहती हुई उत्तर -पूर्व दिशा में बालाघाट जिला से होते हुए भण्डारा जिले में प्रवेश करती हैँ। लगभग 46 किलोमीटर तक जिले की उत्तरी सीमा बनाती हुई पूर्व की ओर बहती है यद्यपि नदी छोटी है किन्तु अनेक पहाडी नदीयाँ इसमे आकर मिलती है जिससे इसमें सम्पूर्ण वर्ष जल रहता हैँ। यह नदी अंत में वैनगंगा नदी में मिल जाती हैँ।
इस नदी पर राजीव सागर परियोजना मध्यप्रदेश एवं महाराष्ट्र की अंतर्राज्जीय परियोजना है। परियोजना का निर्माण बालाघाट जिले की तहसील कटंगी के ग्राम कुड़वा एवं महाराष्ट्र के भण्डारा जिले की तहसील तुमसर के समीप बावनथड़ी नदी पर किया गया है। बांध में 8 गेट लगे हुए है बांध की कुल भराव क्षमता 344.40 मीटर है
वर्धा नदी
मध्यप्रदेश के बैतूल जिला की मुल्ताई तहसील के वर्धन शीखर (811 मीटर ऊँचाई] से इसका उद्गम होता हैँ। गहरे चट्टानी क्षेत्र में इसका प्रवाह तेज होता है यह नदी लगभग 13 किलोमीटर तक यह छिंदवाड़ा ज़िला की दक्षिणी सीमा बनाती हैँ। इसके बाद यह नदी महाराष्ट्र राज्य में प्रवेश करती है इस नदी की कुल लम्बाई 455 किलोमीटर तथा अपवाह क्षेत्र 24087 वर्ग किलोमीटर हैँ अंत में यह नदी वैनगंगा नदी में मिल जाती हैं।
अर्जुन बहादुर थापा
अर्जुन बहादुर थापा (जन्म १२ जनवरी १९५६) नेपाली राजनयिक और दक्षिण एशियाई क्षेत्रीय सहयोग संगठन (सार्क) के महासचिव थे।
कन्हान नदी
कन्हान नदी (Kanhan River) भारत के महाराष्ट्र और मध्य प्रदेश राज्यों में बहने वाली एक 275 किमी लम्बी नदी है। यह वैनगंगा नदी की एक उपनदी है जो उस से प्रवाह दिशा में दाहिने तट से जुड़ती है। इसका जलसम्भर क्षेत्र सतपुड़ा पर्वतमाला से दक्षिण में है। पेंच नदी इसकी एक प्रमुख उपनदी है।
यह छिंदवाड़ा ज़िला के दमुआ जुन्नारदेव विकास खंड में सतपुड़ा पर्वत सृंखला के पर्वतों से निकलती है। तथा छिन्दवाड़ा जिले के पश्चिमी भाग से बहती हुई आगे बढ़ती है और देवगढ़ के सुप्रसिध्द किले के पास से बहते हुए सौंसर तहसील में प्रवेश करती है जहाँ से आगे बढ़कर यह नदी नागपुर के उत्तरी क्षेत्र में प्रवेश करती हैँ फिर भण्डारा जिले में पहुँचती हैँ। भण्डरा शहर से लगभग 10 किलोमीटर दूर गोड़ीपरी के निकट वैनगंगा नदी में मिल जाती हैँ।